Strukturom izvješća prate se zahtjevi iz Odluke te se počinje informacijama o dopiranju do posrednika i krajnjih primatelja. Zatim se razmatra društveni učinak mikrofinancijskog instrumenta Progress te njegova komplementarnost s drugim instrumentima EU-a. Izgledi za budućnost opisani su na kraju izvješća, a njima je obuhvaćen i pogled na sljedeći financijski instrument u okviru Programa za zapošljavanje i društvene inovacije (EaSI), koji će se početi provoditi u drugoj polovici 2014.

U 2013. započela je druga polovica razdoblja ulaganja Europskog mikrofinancijskog instrumenta Progress za zapošljavanje i socijalnu uključenost (u daljnjem tekstu: „mikrofinancijski instrument Progress”). U okviru mikrofinancijskog instrumenta Progress, koji je 2010. pokrenula Europska komisija (dalje u tekstu: „Komisija”), i dalje će se davateljima mikrokredita nuditi proizvodi kako bi se najkasnije do travnja 2016. poboljšala pristupačnost i dostupnost mikrofinanciranja u Europskoj uniji (EU).

3.2.1.Dopiranje do skupina u nepovoljnom položaju9

2.PROVEDBA PREKO DAVATELJA MIKROKREDITA

Davatelji mikrokredita (tj. javni i privatni subjekti, uključujući banke i nebankarske institucije) imaju ključnu ulogu pri postizanju cilja mikrofinancijskog instrumenta Progress da se krajnjim primateljima dodijeli 500 milijuna EUR kroz 46 000 mikrozajmova. Porast s 26 davatelja mikrokredita u 2012. na 40 davatelja u 2013. u 54 operacije te povećanje zemljopisne pokrivenosti od velike su važnosti za postizanje tog cilja.

2.1.Sklopljeni ugovori

Vrste posrednika

Kako je navedeno u nastavku, podjela davatelja mikrokredita je uravnotežena, s 18 nebankarskih institucija i 20 banaka. Osim toga, tu su i dvije javne institucije. Davatelji koji su potpisali ugovore nakon godišnjeg izvješća iz 2012. označeni su podebljanim slovima.

18 nebankarskih institucija: Microstart, Crédal (BE), Jobs MFI, Mikrofond (BG), Vaekstfonden (DK), Microfinance Ireland (IE), Créa-Sol, Adie, Initiative France (FR), SEFEA (IT), Qredits (NL), Inicjatywa Mikro (PL), FAER, Patria Credit (RO), SKB Leasing (SI), Fair Finance, Ezbob, GLE (UK).

20 banaka: Societé Generale Expressbank (BG), Pancretan Cooperative Bank, Cooperative Bank of Peloponnese (EL), Caja Rurales Unidas, Colonya Caixa Pollenca, Laboral Kutxa (ES), BCC Mediocrati, BCC Emilbanca, Banca Popolare di Milano, BCC Bellegra (IT), Cooperative Central Bank (CY), Siauliu Bankas (LT), Erste Bank (AT), FM Bank (PL), Millenium BCP, Banco Espírito Santo (PT), Banca Transilvania (RO), Sberbank banka, Banka Koper (SI), OTP banka (SK).

2 javne institucije: ICREF (ES), Finmolise (IT).

Aktivnosti davatelja mikrokredita u državama članicama

U 2013. godini potpisano je 25 novih ugovora, uključujući 15 s davateljima mikrokredita koji prethodno nisu primali potporu u okviru mikrofinancijskog instrumenta Progress. Od tih ugovora, pet ih je sklopljeno s posrednicima iz država članica u kojima se prije nije primjenjivao mikrofinancijski instrument Progress: Danske, Slovačke i Ujedinjene Kraljevine (uključujući tri posrednika). Osim toga, očekuje se da će dva ugovora u zemljama koje trenutačno nisu obuhvaćene mikrofinancijskim instrumentom Progress (Švedska i Hrvatska) biti dovršena u 2014., nakon čega će biti obuhvaćeno ukupno 20 država članica.

Zemljopisna raspodjela mikrofinancijskog instrumenta Progress 31. ožujka 2014.

2.2.Mjere koje se financiraju

Jamstva

Program za pružanje jamstava bio je vrlo uspješan u 2013. te i dalje pobuđuje velik interes. Broj posrednika koji su primili potporu u vidu jamstva povećao se s 12 u 2012. na 27 na kraju 2013. Budući da se trenutačno priprema više ugovora o jamstvima, ukupan proračun za jamstva od 23,8 milijuna EUR (umanjen za pristojbe EIF-a) koji osigurava EU vjerojatno će do kraja 2014. biti u cijelosti potrošen.

Financirani instrumenti

Dostupni su brojni različiti financirani instrumenti, ali u 2013. godini korišteni su samo nadređeni zajmovi. Ukupno je dodijeljeno devet nadređenih zajmova postojećim ili novim posrednicima. Takvi su instrumenti među posrednicima daleko najpopularniji jer su manje složeni od ostalih. S obzirom na razdoblje ulaganja potrebno za ulaganje u vlasnički kapital, EIF od travnja 2014. više ne pruža taj konkretni financirani instrument. Međutim, poseban cilj novog programa EaSI (vidi odjeljak 5.) jest povećanje institucijskog kapaciteta davatelja mikrokredita. Ulaganja u vlasnički kapital u okviru tog programa imat će važnu ulogu u postizanju tog cilja.